
I. PARTNERI PROIECT 
· P1: University of the West of Scotland (UWS) 

· P2: Coventry University 

· P3: College of Nursing Jesenice, Slovenia 

· P4: University of Economics and Innovation, Poland 

·  P5: University of Medicine and Pharmacy “Gr.T.Popa” Iasi – Clinic of Pulmonary Diseases, Romania 

· P6: Faculty of Health Sciences. University of Alicante. Spain 

· P7: Sapienza University of Rome Department of Public Health and Infectious Disease Nursing Research Unit 

II. MOTIVAȚIE PROIECT 
În pofida beneficiilor evidente ale medicinei moderne, există o conștientizare din ce în ce mai mare a faptului că intervențiile medicale pot provoca, uneori, pacienților vătămări care pot fi evitate. Siguranța pacienților reprezintă un aspect tot mai îngrijorător în sistemele de asistență medicală din întreaga lume. Infecțiile dobândite în spitale și în alte medii de asistență medicală reprezintă o problemă deosebită pentru pacienții și pentru serviciile sanitare din toate țările și fac obiectul unei atenții mediatice și politice considerabile.
Unul din zece pacienți internați în spitale au fost vătămați în mod neintenționat și în jur de 50 % din aceste cazuri puteau fi evitate dacă lecțiile din trecut ar fi fost învățate. Ca atare, calitatea serviciilor medicale devine o prioritate, în aceeași măsură pentru furnizorii de servicii de sănătate, manageri, pacienţi, terţul plătitor, dar și pentru instituțiile/organizațiile guvernamentale. (Chochinov, 2007: Firth Cozens and Cornwell, 2009: Healthcare Commission, 2009: Maben, Cornwell and Sweeney, 2010: The Patients Association, 2010: Parliamentary and Health Service Ombudsman, 2011).

În anul 2001, în cadrul Raportului Institutului de Medicină s-a declarat: "Probleme de calitate sunt pretutindeni (….) între sistemul de sănătate pe care îl avem și cel pe care l-am putea avea nu există doar un declaj, ci o prăpastie. Neajunsurile din sistemul de sănătate actual sunt de necontestat: 

· ineficiența răspândită conduce la pierderea prețioaselor resurse; 

·  natura și cauzele reacțiilor adverse trebuiesc înregistrate, iar resursele trebuie să fie canalizate eficient în scopul dezvoltării de soluții și intervenții; 

·  sistemul, al cărui scop este de a vindeca, de multe ori realizează exact opusul, ceea ce duce la un prejudiciu involuntar" (OIM , 2001). 

Un studiu recent din SUA ne arată că la fiecare 100 de internări, 25.1 dintre pacienți sunt vătămați. Această rată nu s-a schimbat în ultimii cinci ani. Printre provocările care fac ca acțiunea în domeniul siguranței pacienților să fie deosebit de urgentă se numără așteptările tot mai mari ale publicului, îmbătrânirea demografică și progresele medicinei. 

Don Berwick, fostul președinte și CEO al Institututului de Îmbunătățire a Sănătății, a precizat că toate cadrele medicale au două joburi: în primul rând, să ofere cel mai bun tratament și în al doilea rând, să-și îmbunătățească constant cunoștiințele și metodele de îngrijire a pacienților. 

În urma dezastrelor majore produse de-a lungul timpului, a devenit o necesitate acerbă investiția în îmbunătățirea tehnicilor de asigurare a siguranței în domenii precum cel al transportului aerian, al energiei nucleare și exploatării petroliere. Domeniul medical nu face excepție.

Obiectivul prezentei inițiative este de a proteja cetățenii din UE de prejudiciile evitabile în domeniul asistenței medicale, încurajând statele membre să adopte strategii adecvate pentru a preveni și a combate reacțiile adverse în materie de asistență medicală, inclusiv infecțiile cauzate de asistența medicală, pentru a le permite cetățenilor din UE să dispună de informații suficiente, exhaustive și inteligibile cu privire la siguranța acestora, disponibile în sistemele de sănătate din Uniunea Europeană. 

Prezenta inițiativă are ca scop crearea unui cadru pentru a favoriza elaborarea de politici și acțiuni viitoare în cadrul statelor membre și între acestea, în vederea abordării problemelor principale cu care se confruntă UE privind siguranța pacienților. 
III. DOMENII DE COMPETENȚĂ 
Domeniile de competență, pentru partenerii din cadrul proiectului, implică următoarele: 

· Educație academică și profesională: partenerii au o experință bogată atât în pregătirea studenților cât și a diverșilor specialiști din domeniul sănătății, precum medici, asistente medicale și personal adiacent; 

· Cunoștiințe asupra subiectului: o parte din partenerii noștrii au oferit deja traing-uri în cadrul instituțiilor academic din care provin. Alții pregătesc astfel de cursuri și caută sprijin și îndrumare în cele mai bune practici pentru a se dezvolta corespunzător; 

· Dezvoltarea abilităților de curs: partenerii din cadrul universitar au deja experință în dezvoltarea programelor academice precum elaborarea suportului de curs și dezvoltarea instrumentelor adecvate de evaluare și aplicare a proceselor de asigurare a calității; 

· Experiența academică și de cercetare: majoritatea partenerilor au fost implicați în mod activ în activități de cercetare. Acest lucru include recenzii, dezvoltarea și implementarea proiectelor de cercetare, etc.; 

· Conștientizare și dezvoltare: majoritatea partenerilor elaborează politici și contribuie în mod activ în cadrul Ministerului Sănătății; 

· Colaborare internațională: toți partenerii au mai colaborat cu alți parteneri străini în cadrul proiectelor internaționale, drept urmare sunt capabili să respecte termenele impuse, să revizuiască sau să scrie rapoarte, să stabilească obiective clare, etc. Acea experiență i-a echipat cu tot bagajul necesar pentru a putea identifica diferențele din sistemul de sănătate. Partenerii noștri vor lucra împreună cu scopul de a crea materiale care pot fi utilizate / livrate în diferite forme. Aceste materiale vor fi puse la dispoziția universităților, specialiștilor, partenerilor, etc. și vor fi redactate în mai multe limbi de circulație internațională. 
Acest proiect va oferi atât oportunitatea cât și resursele pentru a dezvolta (asigura): 

· o viziune comună asupra modului de îmbunătățire a serviciului de sănătate; 

· o înțelegere comună asupra capacităților și cerințelor specifice; 

· materiale academice (pe module) ce vor fi utilizate în fiecare țară parteneră; 

· o rețea de schimb și de sprijin pentru a facilita "livrarea viziunii" 

IV. SCOP, OBIECTIVE SPECIFICE, REZULTATE 
SCOPUL PROIECTULUI constă în dezvoltarea și punerea în aplicare a programelor academice care permit universităților europene să eficientizeze forța de muncă din domeniul medical, prin furnizarea de competențe științifice îmbunătățite și a cunoștințelor esențiale. Scopul revizuirii standardelor de calitate constă în îmbunătăţirea continuă a calităţii serviciilor furnizate si a modalităţilor de producție a acestor servicii. În acest sens, un bun management al calităţii constă în planificarea, aplicarea practică, controlul și revizuirea măsurilor necesare modelării serviciilor și proceselor, astfel încât acestea să răspundă permanent tuturor nevoilor principalilor actori implicaţi. 

Pentru realizarea acestui scop s-au propus următoarele Obiective Specifice: 

- dezvoltarea unei definiții a Stiinței Imbunătățirii Sistemului de Sănătate, bazate pe o analiză sistemică a practicilor actuale din țările partenere; 

- clarificarea domeniilor de competență ale Stiinței Imbunătățirii Sistemului de Sănătate; 

- revizuirea sistemului de educație / training actual din țările partenere; 

- dezvoltarea de materiale potrivite pentru toți profesioniștii din domeniul medical, la nivel universitar și post-universitar; 

- dezvoltarea unei rețele de evaluare ce cuprinde un set de date minim prexistent; 

- generarea de resurse care pot fi folosite atât în educație și training, cât și pentru îmbunătățirea modalității de îngrijire a pacientului; 

- etc. 
REZULTATE: 

- conștientizarea importanței îmbunătățirii sistemului de sănătate; 

- redactarea unor materiale potrivite ce vor fi utilizate în toate țările partenere; 

- identificarea unui set de date corespunzător care faciliteză evaluarea; 
V. VALOAREA ADĂUGATĂ A PROIECTULUI 
Sistemul de sănătate modern se confruntă cu provocări semnficative în Europa, datorate unei demografii în continuă schimbare ca urmare a îmbătrânirii populației, creșterii cerințelor pacienților în privinţa unui anumit serviciu precum și situației economice actuale. În mod obișnuit, pacienţii nu posedă abilitatea sau cunoștinţele necesare evaluării competenţei tehnice a furnizorului, dar stiu cum se simt, cum au fost trataţi și dacă așteptările le-au fost depășite. Ei își exercită adeseori dreptul de a pune întrebări și pot aprecia un serviciu medical ca fiind convenabil sau nu. 

Îmbunătățirea sistemul de sănătate prin educație și training va ajuta nu doar studenții în procesul de învățare ci și modul de lucru zilnic al profesioniștilor, conducând astfel la un sistem mai performant și o dezvoltare profesională mult mai bună. Reglementările din sistemul sanitar trebuie să faciliteze aplicarea managementului calității, ușurând astfel munca furnizorului și apărând pacientul de deficienţele din sistem. Cu atât mai mult, este absolut necesar ca la fiecare nivel din organizație să existe furnizori capabili să-și îndeplinească atribuțiile.

În pofida diferențelor dintre țări în domeniul sănătății, securitatea și strategiile de îmbunătățire a calității sistemului medical sunt o necesitate în toată Europa. Proiectul își propune să promoveze o cooperare mai bună la nivel European, în rândul educatorilor din domeniul sănătății, furnizorilor de servicii medicale, factorilor de decizie și decidenților politici, contribuind, astfel, la o mai bună înțelegere a problemelor din sistemul sanitar. ISTEW reunește 7 parteneri din șase țări. Printre aceștia se numără universități și alți furnizori de învățământ superior. 

Acest program va permite universităților din domeniul medical să îmbunătățească competențele studenților prin corelarea cunoștințelor de bază dobândite de aceștia în facultate cu alte competențe specifice dobândite prin practică. Proiectul va contribui la atingerea obiectivelor propuse de Educație și training 2020 (ET 2020) prin modalitatea de învățare continuă pe tot parcursul vieții. Valoarea adăugată europeană a acestui proiect este generată de beneficiile specific care nu ar fi fost posibile dacă proiectul ar fi fost abordat la nivel național sau regional.

VI. CONCLUZII 
Reacțiile adverse, în cadrul asistenței medicale, au potențial de a afecta orice pacient împreună cu familia sa și reprezintă o problemă sanitară gravă pentru Uniunea Europeană. În plus, având în vedere necesitatea de reunire a expertizei și de eficientizare a utilizării resurselor limitate disponibile, siguranța pacienților reprezintă un domeniu în care cooperarea europeană poate să confere o valoare deosebită acțiunilor statelor membre.

